Előterjesztés Zalakaros Város Önkormányzata Képviselőtestületének 2024. augusztus 01-én tartandó ülésére

Napirend címe: A „Miénk itt a tér” TOP_PLUSZ-1.1.3-21-ZA1-2022-00010 pályázathoz 
kapcsolódóan az engedélyezési tervdokumentáció és a marketing stratégia elkészítésére és megvalósítására szóló ajánlattételi felhívások jóváhagyása
 
Előterjesztést készítette: Balázs László projektmenedzser

Tisztelt Képviselőtestület!

Zalakaros Város Önkormányzata a „Miénk itt a tér” TOP_PLUSZ-1.1.3-21-ZA1-2022-00010 pályázathoz kapcsolódóan 2024. július 11-én az alábbi határozatot hozta:

112/2024. (VII.11.)  Zalakaros Város Önkormányzatának Képviselő-testülete a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekttel összefüggésben úgy dönt, hogy a műszaki tartalom módosítására vonatkozóan 2024.05.09 napján benyújtott kérelem kerüljön visszavonásra és felhatalmazza a polgármestert, hogy a kérelem visszavonását kezdeményezze a Magyar Államkincstárnál és a szükséges jognyilatkozatokat tegye meg. 

A határozat értelmében a műszaki tartalom módosítására beadott kérelem 2024.07.12-én visszavonásra került (annak érdekében, hogy az azzal egyidelűleg beadott mérföldkő hosszabbítási kérelem jóváhagyásra kerüljön, mely előzetesen egyeztetésre került a MÁK-kal). 
A mérföldkő módosítási kérelemre (mely a határidő 2024.12.31-ig történő meghosszabbítására vonatkozik) 2024.07.17-én ismételt hiánypótlási felhívás érkezett, melyet az elektronikus felületen teljesítettünk. A kérelem elbírálása folyamatban van. 
Tájékoztatásul megjegyem, hogy az elszámolhatóság érdekében szükséges átcsoportosításokkal kapcsolatban az Irányító Hatóság (IH) állásfoglalását 2024.07.11-én megkértük, melyre a mai napig választ nem kaptunk. 

Az első mérföldkőig vállalt feladatok (Kiválasztásra kerülnek szakmai közreműködők, kidolgozásra kerül a végleges műszaki tartalom és lefolytatásra kerül a közbeszerzési eljárás. Elkészül a marketing stratégia az éghajlatváltozási rezilienciavizsgálat, a költség haszon elemzés és az ITS. Létrejönnek a partnerségi megállapodások a helyi kkv-kal és a településen működő turisztikai attrakciókkal.) teljesítése érdekében az engedélyezési tervdokumentáció és a marketing stratégia elkészítésére pályázatot szükséges kiírni, melyek ajánlattételi felhívásait az előterjesztéshez csatoltuk. (1. és 2. melléklet)
A hatályos közbeszerzési szabályzat XII. fejezet 3. pontja alapján:
„3. A bruttó 2.000.000.-Ft-ot meghaladó értékű, de a közbeszerzési értékhatárt el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról az illetékes szakmai osztály indokolt előterjesztése alapján a Képviselőtestület dönt. „ 

A megvalósítási helyszínt mérnöki és tervező szemlélettel rendelkező szakemberekkel bejártuk és előzetes megbeszéléseket követően az alábbi szakmai javaslatok kerültek megfogalmazásra a  projekt minél magasabb színvonalon történő megvalósíthatósága érdekében. Az alább megfogalmazott javaslatok a Képviselő-testület által korábban már elfogadott műszaki tartalmat érdemben nem módosítják, azok főként a racionálisabb térkihasználtságot és a kedvezőbb látványbeli megjelenést szolgálják. 
· a promenád helyett a középső zöld tér feltárása burkolt felülettel, a meglévő dombok bevonásával és a csatlakozó utak, sporteszközök burkolt felületének kiépítése
· a színpad mennyezetének hang- és hőszigetelése egyedi szerkezettel, a hang lefelé történő terelésével
· hangzást csökkentő domborzati viszonyok kialakítása a terület nyugati és északi oldalán aktív kert növényzettel 
· kertépítészeti kialakítás: gördülőpálya domborzat felületének kertészeti kialakítása (1300 m2),aktív pihenőkert kertészeti kialakítása (1300 m2) fotópont körül gyógynövény kerttel (80 m2), füves zöld sportkert (1050 m2) kertészeti kialakítása árnyékoló és zajvédő facsoporttal, a terület (családi élménykert) körül nyírásmentes cserje sövény kialakítása (370 m2)
· a terület északi oldalán a tervezett dombok és az attrakciók egy részének (ping-pong asztalok, sakk asztalok, térsakk) déli irányba történő mozgatása
A fenti módosítási javaslatokat szemlélteti a 3. melléklet szerinti helyszínrajz, az azt alátámasztó szakmai javaslatok a 4.sz mellékletben találhatók. (Eredeti helyszínrajz az 5. mellékletben található) 

Az engedélyezési tervdokumentáció elkészítésére vonatkozó ajánlattételi felhívás a fenti javaslatok figyelembevételével készült.

Kérem a Tisztelt Képviselő-testületet, hogy az előterjesztést megtárgyalni, az ajánlattételi felhívásokat jóváhagyni szíveskedjen.

Melléklet: helyszínrajz, szakmai vélemény

Határozati javaslat:

Zalakaros Város Önkormányzat Képviselő-testülete a „Miénk itt a tér” TOP_PLUSZ-1.1.3-21-ZA1-2022-00010 azonosító számú projekthez kapcsolódóan jóváhagyja az engedélyezési tervdokumentáció és a marketing stratégia elkészítésére és megvalósítására szóló ajánlattételi felhívásokat az előterjesztés melléklete szerint és felhatalmazza a polgármestert azok kiküldésére. 

Határidő:             azonnal
Felelős:               Novák Ferenc polgármester 
Operatív felelős: Balázs László projektmenedzser

